Γιάνικ Φράνκε

Ο Γιάνικ Έρτον Φράνκε (ολλανδικά: Yannick Ayrton Franke) (21 Μαΐου 1996) είναι Ολλανδός επαγγελματίας καλαθοσφαιριστής, ο οποίος αγωνίζεται ως σούτινγκ γκαρντ για τον ΠΑΟΚ Θεσσαλονίκης. Είναι διεθνής με την Εθνική Ολλανδίας ανδρών.

Επαγγελματική καριέρα 
Ο Φράνκε ξεκίνησε την επαγγελματική του καριέρα με την ολλανδική ΖΖ Λέιντεν τη σεζόν 2013–14. Τον Δεκέμβριο μεταγράφηκε σε χαμηλότερη κατηγορία, στην ΚΣ Ρότερνταμ, όπου μπορούσε να πάρει περισσότερο χρόνο παιχνιδιού.

Τη σεζόν 2014-15, ο Φράνκε είχε μια χρονιά ξεπετάγματος. Ήταν ο νεότερος κορυφαίος σκόρερ στην ιστορία του Πρωταθλήματος Ολλανδίας, αφού κατέγραψε 19,6 πόντους ανά παιχνίδι σε ηλικία 19 ετών. Κέρδισε επίσης τα βραβεία «Πολυτιμότερος Παίκτης Κ23» και «Πιο Βελτιωμένος Παίκτης».

Για τη σεζόν 2015–16, ο υπέγραψε με την Ντόναρ Χρόνινγκεν. Στις 15 Φεβρουαρίου 2016, ο Φράνκε έφυγε από την Ντόναρ.

Στις 29 Φεβρουαρίου 2016, υπέγραψε για το υπόλοιπο της σεζόν με την Μπάισονς Λόιμα από τη Φινλανδία.

Στις 20 Σεπτεμβρίου 2016, ο υπέγραψε με τον Προμηθέα Πάτρας, αλλά έφυγε από την ομάδα χωρίς να παίξει σε αγώνα. Στις 16 Οκτωβρίου 2016, υπέγραψε τριετές συμβόλαιο με την ΑΕΚ Αθηνών, αλλά έμεινε ελεύθερος στις 25 Νοεμβρίου, χωρίς να παίξει σε επίσημο αγώνα της ομάδας.

Στις 11 Ιανουαρίου 2017, υπέγραψε με την κροατική Ζαντάρ. Στις 31 Μαρτίου 2017, έφυγε από τη Ζαντάρ έχοντας 6 πόντους και 2 ριμπάουντ μέσο όρο ανά αγώνα στην Αδριατική Λίγκα.

Στις 11 Αυγούστου 2017, ο υπέγραψε διετές συμβόλαιο με την ιταλική Άκουιλα Μπάσκετ Τρέντο. Τη σεζόν 2017–18, ο Φράνκε έφτασε στους τελικούς με την Τρέντο, όπου έχασε από την Ολίμπια Μιλάνο.

Τον Οκτώβριο του 2018, ο υπέγραψε με τη λιθουανική Πιένο ζβάιγκζντες.

Στις 12 Ιουλίου 2019, ο υπέγραψε μονοετές συμβόλαιο με την Χάμπουργκ Τάουερς του Πρωταθλήματος Γερμανίας.

Στις 8 Αυγούστου 2020, ο υπέγραψε με την ΣΛΟΚ Νανσί Μπασκέτ της γαλλικής LNB Pro B.

Στις 17 Δεκεμβρίου 2020, ο υπέγραψε με την πολωνική Σταρτ Λούμπλιν.

Στις 2 Αυγούστου 2021, υπέγραψε με την πολωνική Τρεφλ Σόποτ.

Στις 2 Μαρτίου 2022, υπέγραψε με την ΜΚ Ανδόρρα της Liga ACB.

Στις 11 Ιουλίου 2022, ο υπέγραψε με τον ΠΑΟΚ, όπου συμμετείχε και στο Μπάσκετμπολ Τσάμπιονς Λιγκ.

Εθνική ομάδα 
Ο Φράνκε έκανε το ντεμπούτο του για την Εθνική Ολλανδίας στις 31 Ιουλίου 2015, σε μια ήττα με 55–59 από τη  Γερμανία. Ο Φράνκε ήταν μέλος της ολλανδικής ομάδας που έπαιξε στο Ευρωμπάσκετ 2015, όπου η ομάδα είχε ρεκόρ 1–4. Ο Φράνκε έπαιξε σε ένα παιχνίδι, στην ήττα με 72–78 από την Κροατία, όπου σημείωσε 3 πόντους στον αγώνα.

Οικογένεια 
Ο Φράνκε προέρχεται από μια πολύκροτη μπασκετική οικογένεια. Ο πατέρας του, Ρολφ Φράνκε, ήταν οκτώ φορές πρωταθλητής Ολλανδίας τη δεκαετία του 1990, έπαιξε 60 αγώνες με την Εθνική Ολλανδίας και ήταν προπονητής της ΖΖ Λέιντεν από το 2018 έως το 2020. Ο παππούς του, Βιμ Φράνκε, θεωρούνταν ένας από τους καλύτερους καλαθοσφαιριστές της χώρας τη δεκαετία του 1960 και έκανε 47 διεθνείς συμμετοχές.

Παραπομπές

Εξωτερικοί σύνδεσμοι 
 Προφίλ στο Eurobasket.com

Ολλανδοί καλαθοσφαιριστές
Σούτινγκ γκαρντ
Καλαθοσφαιριστές Εθνικής Ολλανδίας
Καλαθοσφαιριστές Ευρωμπάσκετ 2015
Καλαθοσφαιριστές Ευρωμπάσκετ 2022
Καλαθοσφαιριστές Ντόναρ Χρόνινγκεν
Καλαθοσφαιριστές Ζάνταρ
Καλαθοσφαιριστές Αδριατικής Λίγκας
Καλαθοσφαιριστές Ακουίλα Τρέντο
Καλαθοσφαιριστές Λέγκα Μπάσκετ Σέριε Α
Καλαθοσφαιριστές Χάμπουργκ Τάουερς
Καλαθοσφαιριστές Πρωταθλήματος Γερμανίας
Καλαθοσφαιριστές Νανσί Μπασκέτ
Καλαθοσφαιριστές Πρωταθλήματος Γαλλίας
Καλαθοσφαιριστές Σταρτ Λούμπλιν
Καλαθοσφαιριστές Τρεφλ Σόποτ
Καλαθοσφαιριστές Πρωταθλήματος Πολωνίας
Καλαθοσφαιριστές ΜΚ Ανδόρα
Καλαθοσφαιριστές Πρωταθλήματος Ισπανίας
Καλαθοσφαιριστές ΠΑΟΚ
Καλαθοσφαιριστές Α1 Εθνικής Ελλάδας
Ξένοι καλαθοσφαιριστές στην Ελλάδα